กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเกิ้ง ตำบลท่าสองคอนตำบลตลาดตำบลแก่งเลิงจาน และตำบลแวงน่างอำเภอเมืองมหาสารคามจังหวัดมหาสารคามพ.ศ.๒๕๔๗[๑] อาศัยอำนาจตามความในมาตรา ๕ (๓)แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ในกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์การขายปลีกหรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ เส้นขนานระยะ ๑,๐๐๐ เมตรกับแนวเส้นเขตเทศบาล เป็นเส้นขนานระยะ ๑,๐๐๐ เมตร กับแนวเขตเทศบาลไปทางทิศตะวันออกเฉียงเหนือ บรรจบริมฝั่งแม่น้ำชี ฝั่งตะวันตกทิศตะวันออก เลียบริมฝั่งแม่น้ำชีตรงจุดที่อยู่ตามแนวขนานกับเขตเทศบาลเมืองมหาสารคาม ทางทิศเหนือ ระยะ ๑,๐๐๐ เมตรเลียบแนวเขตเทศบาลเมืองมหาสารคามไปทางทิศตะวันออกเฉียงใต้ ถึงหลักเขตที่ ๑๐และต่อเป็นเส้นตรงจากแนวเขตเทศบาลเมืองมหาสารคามที่หลักเขตที่ ๑๐ ไปทางทิศใต้จนบรรจบจุดที่อยู่ห่างจากศูนย์กลางทางหลวงแผ่นดินหมายเลข ๒๓ตอนเลี่ยงเมืองตามแนวเส้นขนานระยะ ๕๐๐ เมตรทิศใต้ เป็นเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๓ ตอนเลี่ยงเมือง และเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๓ ไปอำเภอบรบือ บรรจบห้วยคะคาง ฝั่งใต้และเลียบห้วยคะคาง ฝั่งใต้ บรรจบทางหลวงแผ่นดินหมายเลข ๒๓ ฟากใต้ทิศตะวันตก เลียบริมฝั่งแก่งเลิงจานด้านตะวันตกห้วยคะคาง ฝั่งใต้ บรรจบจุดที่อยู่ห่างตามแนวขนานกับศูนย์กลางทางหลวงแผ่นดินหมายเลข๒๓ ตอนเลี่ยงเมือง เป็นระยะ ๗๐๐ เมตรเป็นเส้นตั้งฉากกับศูนย์กลางทางหลวงแผ่นดินหมายเลข ๒๐๘ตรงจุดที่ทางหลวงแผ่นดินหมายเลข ๒๓ ตอนเลี่ยงเมือง บรรจบกับทางหลวงแผ่นดินหมายเลข๒๐๘ ไปทางทิศตะวันตก ตามแนวทางหลวงแผ่นดินหมายเลข ๒๐๘ เป็นระยะ ๗๐๐ เมตรไปทางทิศตะวันตกเฉียงเหนือผ่านทางหลวงแผ่นดินหมายเลข ๒๐๘ บรรจบกับจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๐๘ และห้วยคะคาง ฝั่งใต้ทิศตะวันออก จดทางหลวงแผ่นดินหมายเลข ๒๑๓ฟากตะวันตกทิศใต้ จดสำนักงานทางหลวงชนบทจังหวัดมหาสารคามองค์การบริหารส่วนจังหวัดมหาสารคาม มหาวิทยาลัยมหาสารคาม และทางหลวงแผ่นดินหมายเลข ๒๐๘ ฟากเหนือทิศตะวันตก จดเส้นตั้งฉากระยะ ๕๐๐ เมตรกับศูนย์กลางทางหลวงแผ่นดินหมายเลข ๒๐๘ ตรงจุดที่อยู่ห่างจากทางหลวงแผ่นดินหมายเลข๒๓ ตอนเลี่ยงเมือง ตัดกับทางหลวงแผ่นดินหมายเลข ๒๐๘ ไปทางทิศตะวันออก ตามทางหลวงแผ่นดินหมายเลข ๒๐๘เป็นระยะ ๒๕๐ เมตร๒.๒ ทิศเหนือ จดทางหลวงแผ่นดินหมายเลข ๒๐๘ฟากใต้ทิศตะวันออก จดห้วยคะคาง ฝั่งตะวันตกและฝั่งเหนือทิศใต้ จดสถาบันราชภัฏมหาสารคาม และเส้นขนานระยะ๗๐๐ เมตร กับศูนย์กลางทางหลวงแผ่นดินหมายเลข ๒๐๘ทิศตะวันตก จดเขตเทศบาลเมืองมหาสารคามและวิทยาลัยพลศึกษามหาสารคาม๒.๓ ทิศเหนือ จดสถาบันราชภัฏมหาสารคามและสนามศูนย์พลศึกษาและกีฬาจังหวัดมหาสารคาม ถนนนครสวรรค์ ฟากใต้ เส้นตั้งฉากระยะ๑๐๐ เมตร กับศูนย์กลางถนนนครสวรรค์ ตรงจุดที่ถนนนครสวรรค์บรรจบกับถนนอรรถบัญชาไปทางทิศตะวันตก ตามแนวถนนนครสวรรค์ เป็นระยะ ๑๐๐ เมตร เป็นเส้นขนานระยะ ๑๐๐ เมตรกับศูนย์กลางถนนนครสวรรค์ ไปทางทิศตะวันออกเฉียงใต้ เป็นระยะ ๕๕๐ เมตรเป็นเส้นตั้งฉากกับศูนย์กลางถนนนครสวรรค์ ไปทางทิศเหนือบรรจบถนนนครสวรรค์ ฟากใต้ทิศตะวันออก จดถนนนครสวรรค์ ฟากใต้จดวิทยาลัยเทคนิคมหาสารคาม และสำนักงานสหกรณ์จังหวัดมหาสารคามทิศใต้ จดถนนสมถวิลราษฎร์ ฟากเหนือ ถนนสหราษฎร์ฟากตะวันตก และเส้นขนานระยะ ๑๕๐ เมตร กับศูนย์กลางถนนสมถวิลราษฎร์ทิศตะวันตก จดเส้นขนานระยะ ๑๕๐ เมตรกับศูนย์กลางถนนธรรมรงค์สวัสดิ์ เส้นขนานระยะ ๑๕๐ เมตรกับศูนย์กลางถนนศรีสวัสดิ์ดำเนิน และสถาบันราชภัฏมหาสารคาม๒.๔ ทิศเหนือ จดถนนศูนย์ร่วมจิต ฟากใต้ทิศตะวันออก จดถนนถีนานนท์ ฟากตะวันตกทิศใต้ จดเส้นตั้งฉากกับศูนย์กลางถนนถีนานนท์ตรงจุดที่ถนนถีนานนท์บรรจบกับถนนนครสวรรค์ ไปทางทิศตะวันตกเฉียงเหนือตามแนวถนนถีนานนท์ เป็นระยะ ๓๕๐ เมตร ไปทางทิศตะวันตก บรรจบแนวเขตวัดปัจฉิมทัศน์ด้านตะวันตกทิศตะวันตก จดถนนนครสวรรค์ ฟากตะวันออก๒.๕ ทิศเหนือ จดถนนจุฑางกูร ฟากใต้ทิศตะวันออก จดถนนผดุงวิถี ฟากตะวันตกถนนมหาชัยดำริห์ ฟากเหนือ โรงเรียนหลักเมืองมหาสารคามทิศใต้ จดถนนนครสวรรค์ ฟากเหนือ ถนนธัญญรัตน์ฟากตะวันออก เส้นขนานระยะ ๑๕๐ เมตร กับศูนย์กลางถนนนครสวรรค์ ไปทางทิศตะวันตกบรรจบกับเส้นขนานระยะ ๕๐ เมตร กับศูนย์กลางถนนถีนานนท์ทิศตะวันตก เป็นเส้นขนานระยะ ๕๐ เมตรกับศูนย์กลางถนนถีนานนท์ ไปทางทิศตะวันตกเฉียงเหนือ บรรจบกับเส้นขนานระยะ ๕๐ เมตรกับศูนย์กลางถนนราษฎร์อุทิศ และถนนถีนานนท์ ฟากตะวันออก๒.๖ ทิศเหนือจดจุดที่ถนนผดุงวิถีกับถนนมหาชัยดำริห์ ไปทางทิศตะวันออกเฉียงเหนือตามแนวถนนผดุงวิถี ระยะ ๓๗๐ เมตร เป็นเส้นตรงไปทางทิศตะวันออกเฉียงใต้บรรจบกับถนนมนตรีบำรุง ตรงจุดที่ห่างจากถนนมนตรีบำรุงบรรจบกับถนนมหาชัยดำริห์ไปทางทิศตะวันตกเฉียงเหนือ ตามแนวถนนมนตรีบำรุง ระยะ ๔๑๐ เมตรและเลียบไปตามแนวถนนทีมของเรา ฟากใต้ทิศตะวันออก จดเส้นขนานระยะ ๓๐๐ เมตร กับศูนย์กลางถนนมนตรีบำรุงและถนนนครสวรรค์ฟากเหนือ บรรจบกับเส้นตั้งฉากกับศูนย์กลางถนนนครสวรรค์ ที่บริเวณทางหลวงแผ่นดินหมายเลข ๒๐๔๐ บรรจบกับถนนนครสวรรค์ ไปทางทิศตะวันออกเฉียงใต้ตามแนวเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๒๓ จนบรรจบกับเส้นตั้งฉากกับศูนย์กลางทางหลวงแผ่นดินหมายเลข ๒๓ที่บริเวณห่างจากจุดที่ถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๒๓ ไปทางทิศตะวันออกเฉียงใต้ ตามแนวทางหลวงแผ่นดินหมายเลข ๒๓ เป็นระยะ ๑,๐๐๐ เมตรทิศใต้ จดทางหลวงแผ่นหมายเลข ๒๓ ฟากเหนือถนนสมถวิลราษฎร์ ฟากเหนือทิศตะวันตก จดถนนสารคามผดุง ฟากตะวันออกถนนมหาชัยดำริห์ ฟากเหนือ จนบรรจบจุดเริ่มต้น๒.๗ ทิศเหนือ จดแนวคลองสมถวิลราษฎร์ ฝั่งใต้ทิศตะวันออก จดโรงพยาบาลมหาสารคาม และถนนผดุงวิถีฟากตะวันตกทิศใต้ จดเส้นขนานระยะ ๒๐๐ เมตรกับศูนย์กลางคลองส่งน้ำชลประทาน ไปทางทิศตะวันตกเฉียงเหนือ และทิศตะวันตก๒.๘ ทิศเหนือ จดเส้นขนานระยะ ๒๐๐ เมตรกับศูนย์กลางถนนเลียบคลองสมถวิลราษฎร์ไปทางทิศตะวันออกเฉียงใต้จนบรรจบกับเส้นตั้งฉากกับศูนย์กลางถนนเลียบคลองสมถวิลราษฎร์ตรงจุดที่ห่างจากถนนเลียบคลองสมถวิลราษฎร์บรรจบกับถนนบูรพาอุทิศ ๗ ฟากตะวันออกไปทางทิศตะวันตกตามแนวถนนเลียบคลองสมถวิลราษฎร์ เป็นระยะ ๓๐๐ เมตรและไปตามแนวถนนเลียคลองสมถวิลราษฎร์ จนบรรจบกับทางหลวงแผ่นดินหมาย ๒๓ ฟากใต้ทิศตะวันออกจดเส้นตั้งฉากกับศูนย์กลางทางหลวงแผ่นดินหมายเลข ๒๓ตรงจุดที่อยู่ห่างจากถนนสาธารณะไม่ปรากฏชื่อ บรรจบกับทางหลวงแผ่นดินหมายเลข ๒๓ไปทางทิศตะวันออกเฉียงใต้ตามแนวทางหลวงแผ่นดินหมายเลข ๒๓ เป็นระยะ ๑,๐๐๐ เมตรทิศใต้ จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๒๓ บรรจบกับเส้นขนานระยะ ๗๐๐ เมตรกับศูนย์กลางทางหลวงแผ่นดินหมายเลข ๒๐๔๐ ไปทางทิศตะวันตกเฉียงใต้บรรจบกับเส้นขนานระยะ ๒๐๐ เมตร กับศูนย์กลางคลองส่งน้ำชลประทาน ไปทางทิศตะวันตกทิศตะวันตก จดถนนผดุงวิถี ฟากตะวันออกทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ ตามแผนที่ท้ายกฎกระทรวงนี้ข้อ ๒ให้กำหนดพื้นที่บางส่วนในท้องที่ตำบลเกิ้ง ตำบลท่าสองคอน ตำบลตลาดตำบลแก่งเลิงจาน และตำบลแวงน่าง อำเภอเมืองมหาสารคาม จังหวัดมหาสารคามภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตรขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร ๓. มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖. มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้าง และด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตรเศษ ของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลงหรือเปลี่ยนแปลงการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔อาคารที่มีอยู่แล้วในบริเวณพื้นที่ที่กำหนดตาม ข้อ ๒ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคินพลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเกิ้ง ตำบลท่าสองคอน ตำบลตลาด ตำบลแก่งเลิงจานและตำบลแวงน่าง อำเภอเมืองมหาสารคาม จังหวัดมหาสารคาม พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลเกิ้งตำบลท่าสองคอน ตำบลตลาด ตำบลแก่งเลิงจาน และตำบลแวงน่าง อำเภอเมืองมหาสารคามจังหวัดมหาสารคาม ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป เพื่อประโยชน์ในด้านการรักษาคุณภาพสิ่งแวดล้อมการผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้โซเฟีย/พิมพ์๑๙พฤษภาคม ๒๕๔๙เชิงชาย/ปาจรีย์/ผู้จัดทำ๒๖พฤษภาคม ๒๕๔๙[๑]ราชกิจจานุเบกษา เล่ม ๑๒๑/ตอนพิเศษ ๕๑ ก (เล่มที่๓)/หน้า ๘๗/๓ กันยายน ๒๕๔๗